[{"text_idx": "#000003", "text": "Eesti Konservatiivne Rahvaerakond fraktsioon leiab, et Eesti kaitseva\u0308e kasutamist so\u0303jalistel missioonidel ei tohi delegeerida madalamale kui parlamendi ta\u0308iskogu."}, {"text_idx": "#000004", "text": "Vabariigi valitsus on riigikogule esitatud eelno\u0303u, mis tahab ja\u0308tta kaitseva\u0308elaste saatmise NATO, selle liikmesriigi, EL-i vo\u0303i U\u0308RO so\u0303jalisele missioonile valitsuse pa\u0308devusse klausliga, et valitsus peab vo\u0303tma arvesse riigikaitsekomisjoni arvamust."}, {"text_idx": "#000005", "text": "Konservatiivse Rahvaerakonna fraktsioon esitas seaduseelno\u0303ule parandusettepaneku, mille kohaselt peaks kaitseva\u0308e osalemise so\u0303jalisel operatsioonil otsustama ja\u0308tkuvalt Riigikogu ta\u0308iskogu.\n\u201eParlamentaarses riigis ei ole lubatav, et kaitseva\u0308e kasutamine so\u0303jalistel missioonidel delegeeritakse madalamale kui parlamendi ta\u0308iskogu,\u201c selgitas Riigikogu riigikaitsekomisjoni aseesimees Mart Helme."}, {"text_idx": "#000006", "text": "\u201eTa\u0308itevvo\u0303imule praeguse otsuse eelno\u0303uga blankoveksli andmine rahvusvahelistel so\u0303jalistel missioonidel osalemiseks ohustab riigi parlamentaarse mudeli toimimist ning ka\u0308tkeb endas ohte Eesti riigi va\u0308lissuhetele ja julgeolekule.\u201c"}, {"text_idx": "#000007", "text": "Helme so\u0303nul vo\u0303ib kriisikolletes osalemine kaasa tuua ettena\u0308gematuid tagaja\u0308rgi ning intsidente, millel on mo\u0303ju kogu riigi toimimisele ja rahvusvahelisele mainele."}, {"text_idx": "#000008", "text": "\u201eSeeto\u0303ttu vajab iga missioon eraldi riigi ko\u0303rgeima vo\u0303imuorgani heakskiitu ning parlamentaarset arutelu, mis vo\u0303imaldaks kaaluda iga konkreetse missiooni puudusi ning ta\u0308hendust. Peale selle on iga missioon seotud arvestatavate kuludega, inimeludega riskimisest ra\u0308a\u0308kimata. Kiire otsustamise vo\u0303imalus on ka parlamendis vo\u0303imalik ning alati saab kokku kutsuda Riigikogu erakorralise istungja\u0308rgu.\u201c"}]